OpenLLM-France/wikimedia huggingface dataset:
# N. David Mermin

Nathaniel David Mermin és un físic de l'estat sòlid a la Universitat Cornell, conegut sobretot per donar nom al teorema de Mermin-Wagner, l'ús que va fer del terme boojum aplicat a la superfluidesa, i per la cita «Shut up and calculate!» (‘Calla i calcula!’).
Juntament amb Neil Ashcroft, Mermin ha escrit el llibre de text Solid State Physics, i altres obres vulgaritzants de física i matemàtiques.

## El peu de Mermin

Mermin ha contribuït a la teoria de la relativitat especial amb dos llibres i diversos articles. Al llibre It's About Time (2005) proposa que la unitat de longitud peu s'hauria de modificar una mica:
| « | Henceforth, by 1 foot we shall mean the distance light travels in a nanosecond. A foot, if you will, is a light nanosecond (and a nanosecond, even more nicely, can be viewed as a light foot). …If it offends you to redefine the foot… then you may define 0.299792458 meters to be 1 phoot, and think "phoot" (conveniently evocative of the Greek φωτος, "light") whenever you read "foot". | » |
Aquesta adaptació d'una unitat física és un dels diversos estratagemes que Mermin fa servir per atreure els estudiants cap a la geometria espaitemps.

## Referències

* ↑ Ashcroft, Mermin, 1976.
* ↑ It's About Time, pàgina 22

## Bibliografia

* Ashcroft, Neil W.; Mermin, N. David. Solid State Physics. Holt, Rinehart and Winston, 1976. ISBN 0-03-083993-9.
* Mermin, N. David. It's About Time: Understanding Einstein's Relativity. Princeton University Press, 2005. ISBN 978-0-691-12201-4.
* Mermin, David «What's wrong with those talks?» (en anglès). Physics Today, 01-11-1992, pàg. 9.

## Enllaços externs

* N. David Mermin al Mathematics Genealogy Project.
# Música popular

* No s'ha de confondre amb música pop.
La música popular és un conjunt de gèneres i estils musicals que, a diferència de la música tradicional, no s'identifiquen amb nacions o ètnies específiques. Per la seva simplicitat, la seva interpretació no exigeix uns grans coneixements musicals. La música popular actual es coneix també com a música pop. Es comercialitza a través de canals molt específics i dels mitjans de comunicació de masses o Mass media.

## Llista de gèneres

* breakcore
* britpop
* calypso
* chill-out
* coldwave
* country
* C-pop
* crunk
* dance
* dance-pop
* death metal
* deep house
* deep soul
* disco
* disco house
* doom metal
* drum and bass
* dub
* dub house
* dubstep
* electro
* electro punk
* electroclash
* electrofunk
* electropop
* emo
* eurobeat
* eurodance
* eurodisco
* europop
* eurotrance
* folk
* folk metal
* folk rock
* freestyle
* freestyle house
* funky house
* gabber
* Rock de garatge
* glam metal
* glam rock
* gospel
* gothic metal
* grime
* grunge
* happy hardcore
* hard house
* hard rock
* hard trance
* hardcore
* hardstyle
* heavy metal
* hip-house
* hip-hop
* Música house
* indie pop
* indie rock
* industrial metal
* italo dance
* italo disco
* italo house
* J-pop
* jazz
* jazz metal
* jazz rap
* jumpstyle
* jungle
* K-pop
* lambada
* lounge music
* metalcore
* minimal techno
* música de club
* música electrònica
* música experimental
* música industrial
* música llatina
* música new-age
* música progressiva
* música psicodèlica
* música rock
* música underground
* Nova cançó
* Nu metal
* Música pop
* pop folk
* pop rock
* progressive trance
* punk
* punk jazz
* punk rock
* Rhythm and blues
* ragtime
* Música rap
* reggae
* reggaeton
* rock alternatiu
* rock experimental
* rock gòtic
* rock progressiu
* Rock and roll
* rockabilly
* rocksteady
* Rumba catalana
* salsa
* samba
* ska
* soft rock
* soul
* speed garage
* speed metal
* speedcore
* swing
* synthpop
* Trap
* techno
* techno-pop
* teen pop
* trance
* thrash metal
* tribal house
* twist
* UK garage
* world music
# Música popular de Formentera

La música popular de Formentera està tan estretament lligada amb l'eivissenca que pràcticament podria parlar-se de música popular pitiüsa. Aquesta música té una sonoritat arcaïtzant que és deguda a la senzillesa dels seus instruments que han romàs gairebé inalterats des de la seua arribada a les Pitiüses amb la cristianització de les Pitiüses al segle xiii. Els instruments que se sonen són la flaüta, l'espasí, les castanyoles i la xeremia. Aquests instruments mai es toquen tots junts, ja que la xeremia és un instrument que va de banda de la resta. D'aquesta manera la flaüta és l'únic instrument tradicional melòdic de Formentera i d'Eivissa

## Instruments

Els instruments tradicionals de les Pitiüses són:
* Espasí
* Flaüta
* Tambor pagès
* Xeremia pagesa
* Castanyoles

## Formacions musicals

* Els Pastorells grup folklòric de Formentera que fou creat l'any 1977.
* Es Xacoters

## Danses

La dansa típica de l'Illa de Formentera és anomenada el Ball Pagès és el ball típic de les Pitiüses. Es tracta d'un conjunt de danses tradicionals ballades al camp d'Eivissa i Formentera, motiu pel qual se l'anomena "pagès". De fet, a Eivissa s'anomena pagès a tot allò que fa referència a Fora Vila, a tot el món fora de la capital.

## Referències

* ↑ Escandell Guasch, Jaume. Vestits i balls a Formentera els segles XVIII, XIX i XX, 1999.
* ↑ http://www.eeif.es/significados/o-volum%20IX/ObraCultural.html Arxivat 2009-12-19 a Wayback Machine.
# Nahal Tillah

Nahal Tillah és una excavació al sud d'Israel, junt al quibuts Lahav just al costat de la frontera amb Palestina, entre la mar Morta i la frontera amb Egipte, on s'ha trobat un serekh del rei Narmer, el primer faraó de la dinastia I. Forma part de l'excavació arqueològica d'Halif (Tell Halif)

## Enllaços externs

* Egyptian-Canaanite Interaction at Nahal Tillah, Israel (ca. 4500-3000 B. C. E.): An Interim Report on the 1994-1995 Excavations
* New light on King Narmer and the Protodynastic egyptian presence in Canaan
# Museu The Ocean Race

El Museu The Ocean Race, anteriorment Museu Volvo Ocean Race, és un museu esportiu localitzat a la ciutat valenciana d'Alacant dedicat a la regata de vela The Ocean Race. Es va començar la seua construcció amb motiu de la segona edició, en la qual Alacant va ser port d'eixida d'aquesta regata (edició 2011-12). El museu ocupa 1.300 metres quadrats de l'Antiga Estació Marítima d'Orà, al Port d'Alacant. Compta amb dues plantes: a la planta baixa es troba l'espai expositiu i la biblioteca del museu, mentre que la primera planta compta amb un espai polivalent per a la realització de tallers i una cafeteria-restaurant amb una gran terrassa i vistes al mar.
És un lloc interactiu on descobrir el món marítim, els navegants i allò que amaguen els oceans, com els ecosistemes marins i els perills de l'acció humana sobre aquests hàbitats, a més dels aspectes tècnics de la regata i de les embarcacions.
El museu divulga els valors de la navegació a vela i la història de la regata, des de l'any de la seua creació en 1973 com Whitbread Round the World Race, que va passar a anomenar-se Volvo Ocean Race de 2001 a 2019, i posteriorment, The Ocean Race.
Des del museu també es pot contemplar el centre d'operacions de la regata, instal·lat des de 2010 al port de la ciutat.
A banda de la col·lecció permanent, el museu inclou en la seua visita:
* Un vaixell de competició (Brasil 1) que va participar en l'edició de la regata 2005-06, situat en la part davantera exterior del museu i visitable tant la coberta com l'interior.
* Un simulador de l'experiència de navegació en la regata.
* Una exposició temporal, des de juliol de 2018, sobre la història d'Espanya en la regata.
Així mateix, el museu posseeix un programa escolar i d'activitats que destaca els temes de sostenibilitat, navegació, valors i història de la regata.

## Referències

* ↑ Museo The Ocean Race
* ↑ «Museu The Ocean Race». [Consulta: 7 maig 2020].
* ↑ «Bienvenido a The Ocean Race». , 14-02-2019.
* ↑ «Museo Volvo Ocean Race» (en castellà), 20-11-2014. [Consulta: 7 maig 2020].
* ↑ «Juan Vila inaugura la exposición sobre la historia de España en la Volvo Ocean Race». .
* ↑ «Comienza el Programa Escolar en el Village de la Volvo Ocean Race, que recibirá a 5.000 alumnos en 20 días» (en castellà). [Consulta: 7 maig 2020].
# Nanna Bryndís Hilmarsdóttir

    En aquest nom islandès, el darrer nom és un patronímic, no pas un cognom. La manera de referir-se a aquesta persona és pel nom de pila.
Nanna Bryndís Hilmarsdóttir és una cantant islandesa que va néixer el 6 de maig de 1989. A banda de cantar en solitari en altres ocasions, és l'actual vocalista i guitarrista del grup Of Monsters and Men.
Va néixer a Garður, Islàndia, on va cursar estudis musicals. Abans de formar part de la banda Of Monsters and Men, va confabular un projecte en solitari anomenat Songbird. El grup va sorgir a petició d'aquesta per participar durant el 2010 al concurs islandès Músíktilraunir, el qual van guanyar amb la cançó Phantom.

## Referències

* ↑ https://www.youtube.com/watch?v=7VazHxqRii0&list=RDn_DH2lxHl0Y&index=2
* ↑ http://www.theguardian.com/music/2012/aug/12/of-monsters-men-mossman-interview
* ↑ https://www.youtube.com/watch?v=MLwBWsvbEXM

## Enllaços externs

* Facebook oficial (anglès)
* Club de fans Fuck Yeah! Nanna Bryndís Hilmarsdóttir (anglès)
# Nictibi gros

El nictibi gros (Nyctibius grandis) és una espècie d'ocell de la família dels nictíbids (Nyctibiidae) que habita la selva humida i altres zones boscoses de l'est de Guatemala i d'Hondures, Nicaragua, Costa Rica, Panamà, nord i est de Colòmbia, Veneçuela, Guaiana, est de l'Equador i del Perú, nord de Bolívia i oest, est i sud-est del Brasil.

## Referències

* ↑ «Nictibi gros». Cercaterm. TERMCAT, Centre de Terminologia. Rev. 20/02/2021(català)
# Nole

Nole és un comune (municipi) de la ciutat metropolitana de Torí, a la regió italiana del Piemont, situat a uns 25 quilòmetres al nord-oest de Torí. A 1 de gener de 2019 la seva població era de 6.817 habitants.
Nole limita amb els següents municipis: Corio, Rocca Canavese, Grosso, San Carlo Canavese, Villanova Canavese, Cirié, Fiano i Robassomero.

## Referències

* ↑ «Resident population on 1st january» (en anglès). ISTAT. [Consulta: 1r abril 2020].
# Nolasc del Molar

Nolasc del Molar (El Molar, Priorat, 1902 — Barcelona, 1983) fou el nom religiós del frare caputxí Daniel Rebull i Muntanyola. Ingressà a l'ordre dels Caputxins el 1918 i va ser ordenat sacerdot el 1926. Publicà molts treballs d'investigació que tractaven sobre patrística, història i literatura a més d'edicions de texts antics considerades valuoses. Va ser membre col·laborador de la Fundació Bíblica Catalana i de la Fundació Bernat Metge. Molts treballs seus, entra d'altres traduccions, es quedaren inèdits. Cap a les darreries de la seua vida va tenir el costum de signar amb el nom de Nolasc Rebull.

## Obres

* Consueta del misteri de la gloriosa Santa Àgata (1953).
* Consueta de Sant Eudald (1954).
* Per les cançons d'un terrelloner (1956) (Recull de cançons populars editat amb pseudònim).
* Una poesia religiosa del segle xiii (1953-1957).
* Eiximenis (1960).
* Traducció pionera al català i comentari de L'himne Acatist a la Mare de Déu (1961).
* Perfil espiritual de Eiximenis Article a Revista de Girona 22 (1963) (castellà)
* Procés d'un bruixot (1968).
* La Llegenda àuria de Jaume de Voràgine segons un manuscrit de Vic (1975).

## Referències

* 1 2 3 «Nolasc del Molar». Gran Enciclopèdia Catalana. Barcelona: Grup Enciclopèdia Catalana.
* 1 2 3 HISTRAD, Grupo de Investigació. «Nolasc del Molar». Endotraducció. Universitat d'Alacant. [Consulta: 2 abril 2017].
# Nolay (Espanya)

Nolay és un municipi a la província de Sòria a la comunitat autònoma de Castella i Lleó.

## Referències

* ↑ «Provincia de Soria (España): Municipios & Localidades» (en castellà), 22 gener 2021. [Consulta: 5 març 2021].
# Nodira

Mohlaroyim (Uzbek: ماهلَر-آییم/Моҳларойим/Mohlaroyim) "Nodira" era una poetessa i l'esposa del Muhàmmad Úmar Beg, Khan Kokand. Va ser assassinada per Nasrulla Khan de Bukharà el 1842.

## Referències

* ↑ Qodirova, Mahbuba (2005). "Nodira". Oʻzbekiston milliy ensiklopediyasi (en Uzbek). Toshkent: Oʻzbekiston milliy ensiklopediyasi.
# Nimruz

* Per a altres significats, vegeu «província de Nimruz».
Nimruz és un antic nom de la regió de Sistan. Literalment vol dir "migdia" o "sud" i es deia així per estar situat al sud del Khurasan. Al llarg dels segles el nom de Sistan va acabar imposant-se. Avui dia s'ha recuperat per una província de l'Afganistan que té per capital Zaranj. També es donava el nom moltes vegades a la ciutat de Zaranj, la capital del Sistan. Algunes fonts històriques parlen de la ciutat de Nimruz que no pot ser altre que la capital de Sistan/Nimruz. Així per exemple el manuscrit persa Matla-assadein va madjma albahrein indica que el 29 d'octubre de 1408 Xah Rukh, acompanyat del seu nebot Rustem (ex sobirà d'Isfahan) que li havia demanat asil i se li havia concedit), va sortir d'Herat cap a Nimruz passant per Isfizar i Farah, primera ciutat fora del Khurasan. Com que el destí final era Sistan i la seva capital, Nimruz és fàcilment identificada. El 1412 Malik Kutb al-Din va anar a la cort, va demanar excuses per la seva actitud passada de poca vigilància, i fou nomenat governador de Nimruz; és conegut que Kutb al-Din fou governador de Sistan i va residir a Zaranj. El mateix manuscrit quen parla de diversos llocs el 1416, indica el nom dels seus governants que hi van anar, però de Nimruz, Fars i l'Iraq Ajamita esmenta que hi van anar diversos amirs

## Referències

* ↑ The Lands of the Eastern Caliphate, per G. Le Strange
* ↑ Manuscrit persa Matla-assadein ou-madjma albahrein, a Notices et extraits de la bibliotheque du Roi et autres bibliotheques, tome qatorzieme (volum 14), accesible a Google books, pàgs 138 a 141, 216, 293
# Neighborita

La neighborita és un mineral de la classe dels halurs que pertany al subgrup de la neighborita. Rep el seu nom del geòleg nord-americà Frank Neighbor.

## Característiques

La neighborita és un halur, un fluorur de sodi i magnesi, de fórmula química NaMgF₃. Cristal·litza en el sistema ortoròmbic. Es troba en forma de cristalls pseudoctaedrals o pseudocúbics, de fins a 3 mil·límetres. La seva duresa a l'escala de Mohs és 4,5. És un mineral relacionat amb el seu anàleg amb potassi, la parascandolaïta.
Segons la classificació de Nickel-Strunz, la neighborita pertany a «03.AA - Halurs simples, sense H₂O, amb proporció M:X = 1:1, 2:3, 3:5, etc.» juntament amb els següents minerals: marshita, miersita, nantokita, UM1999-11:I:CuS, tocornalita, iodargirita, bromargirita, clorargirita, carobbiïta, griceïta, halita, silvina, vil·liaumita, salmiac, UM1998-03-Cl:Tl, lafossaïta, calomelans, kuzminita, moschelita, clorocalcita, kolarita, radhakrishnaïta, challacolloïta i hephaistosita.

## Formació i jaciments

Es troba en esquistos bituminosos dolomítics deficients en alumini. Sol trobar-se associada a altres minerals com: burbankita, nahcolita, wurtzita, baritocalcita, garrelsita, pirita, calcita o quars. Va ser descoberta l'any 1961 a Sun Haverstrite Well, Uintah (Utah, Estats Units).

## Referències

* ↑ «Neighborite» (en anglès). Mindat. [Consulta: 5 març 2016].
* ↑ «Neighborite» (en anglès). Handbook of Mineralogy. Arxivat de l'original el 2 d’abril 2016. [Consulta: 5 març 2016].
# Neihart

Neihart és una població dels Estats Units a l'estat de Montana. Segons el cens del 2000 tenia 91 habitants.

## Demografia

Segons el cens del 2000, Neihart tenia 91 habitants, 44 habitatges, i 27 famílies. La densitat de població era de 17,7 habitants per km².
Dels 44 habitatges en un 15,9% hi vivien nens de menys de 18 anys, en un 54,5% hi vivien parelles casades, en un 2,3% dones solteres, i en un 36,4% no eren unitats familiars. En el 29,5% dels habitatges hi vivien persones soles el 15,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,07 i el nombre mitjà de persones que vivien en cada família era de 2,36.
Per edats la població es repartia de la següent manera: un 17,6% tenia menys de 18 anys, un 0% entre 18 i 24, un 19,8% entre 25 i 44, un 30,8% de 45 a 60 i un 31,9% 65 anys o més.
L'edat mediana era de 54 anys. Per cada 100 dones de 18 o més anys hi havia 167,9 homes.
La renda mediana per habitatge era de 21.458 $ i la renda mediana per família de 25.625 $. Els homes tenien una renda mediana d'11.250 $ mentre que les dones 18.750 $. La renda per capita de la població era de 20.266 $. Aproximadament el 20,7% de les famílies i el 21,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Neihart». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Neihart». American Fact Finder. Oficina del Cens dels Estats Units, 12-01-2010.
# OBJ

«OBJ» té aquests significats:

### Formats de fitxer

OBJ (Wavefront) és un format de fitxer de definició de geometria d'objectes 3D.
Relocatable Object Module Format (Intel Object Module Format, amb extensió .obj), és un format d'arxiu d'objectes utilitzat principalment per a programari destinat a executar-se en microprocessadors Intel 80x86.

### Persones

Odell Beckham Jr., és un jugador professional de futbol americà estatunidenc que juga en la posició de wide receiver a Los Angeles Rams.
Olusegun Obasanjo, 5è i 12è president de Nigèria, que rep el sobrenom OBJ.

## Referències

* ↑ «How to open and convert files with OBJ file extension» (en anglès). [Consulta: 15 febrer 2022].
* ↑ «Odell Beckham Jr. Responds To Gay Rumors» (en anglès). [Consulta: 15 febrer 2022].
* ↑ Popoola, Temitope. «These 8 points highlight the remarkable things Obasanjo did» (en anglès), 05-03-2017. [Consulta: 15 febrer 2022].
# Nònacris

Nònacris (en grec antic Νώνακρις) era una antiga ciutat d'Arcàdia, al districte de la Feneàtida, al nord-oest de la ciutat de Fèneos.
Segons que diu Pausànias, el nom li venia de Nònacris, l'esposa de Licàon. De dalt d'una roca elevada sobre la ciutat baixaven les aigües del riu Estix. Plini el Vell parla d'una muntanya que duia el mateix nom. El lloc estava en ruïnes en temps de Pausànias, i actualment no en queda rastre.
Heròdot explica que en aquesta ciutat Cleòmenes I va intentar fer aixecar els cabdills arcadis contra Esparta, quan va marxar d'aquell país, i els va fer jurar que l'ajudarien sobre les aigües sagrades del riu Estix, l'aigua per la qual juraven els déus. Finalment Esparta va tornar a acollir Cleòmenes i va desistir del seu propòsit.
D'aquesta ciutat en parlen molts autors antics. A més d'Heròdot, Plini el Vell i Pausànias, també la mencionen Esteve de Bizanci, Sèneca i Ovidi. En aquest lloc es rendia culte a Hermes Nonacriata (Νωνακριάτης), a Evandre Nonacri i a Atalanta Nonàcria, i Ovidi anomena Cal·listo Nonacrina virgo ('verge de Nònacris'), segurament en el sentit general de 'arcadi'.
Pausànias també menciona una altra població anomenada Nònacris situada a la vora d'Orcomen, i diu que els seus habitants van anar a formar part dels ciutadans de Megalòpolis quan es va fundar aquesta ciutat l'any 370 aC.

## Referències

* ↑ Alberich i Mariné, Joan (dir.); Cuartero i Iborra, Francesc J. (dir.). Diccionari Grec-Català. Enciclopèdia Catalana - Fundació Institut Cambó, 2015, p. 1203. ISBN 9788441224223.
* 1 2 Smith, William (ed.). «Nonacris». Dictionary of Greek and Roman Geography (1854). [Consulta: 15 desembre 2020].
* ↑ Heròdot. Històries, VI, 74
* ↑ Pausànias. Descripció de Grècia, VIII, 27,4
# Oktiabrski (Krasnoarméiskaia)

Oktiabrski - Октябрьский (rus) és un possiólok del raion de Krasnoarméiskaia, al krai de Krasnodar, a Rússia. Es troba al delta del riu Kuban. És a 16 km al sud-est de Poltàvskaia i a 61 km al nord-oest de Krasnodar.
Pertanyen a aquest possiólok els possiolki de Drujni, Zarià, Krasnodarski, Krasnopolianski, Krasni Les, Mirni, Pervomaiski, Podlesni, Poltavski, Rissoopitni i Vodni; i els khútors de Kolos i Moldavanski.
# Oktiabrski (Leningràdskaia)

Oktiabrski - Октябрьский (rus) és un possiólok del krai de Krasnodar, a Rússia. Es troba a la vora del Zubova, afluent del Miguta. És a 19 km al sud-oest de Leningràdskaia i a 131 km al nord de Krasnodar. Pertanyen a aquest possiólok els possiolki de Blijni i Izobilni; i els khútors de Beriózanski i Rekonstruktor.
# Oktiabrski (Gazir)

Oktiabrski - Октябрьский (rus) és un possiólok del krai de Krasnodar, a Rússia. Es troba a les planes de Kuban-Priazov, a la vora del Buzinka, afluent del Txelbas. És a 36 km al nord-est de Vísselki i a 117 km al nord-est de Krasnodar. Pertany al possiólok de Gazir.
# Oblidats pel temps

Oblidats pel temps (títol original: The People That Time Forgot) és una pel·lícula britànica dirigida per Kevin Connor, estrenada el 1977. És continuació de La terra oblidada pel temps i la darrera adaptació de les novel·les d'Edgar Rice Burroughs. Ha estat doblada al català.

## Argument

Començament de 1917, a conseqüència de rebre en una ampolla el missatge de Brown Tyler, el major Ben McBride porta una expedició a Caprona a la recerca de Tyler, però en ple vol, són atacats per un pterodàctil i l'avió cau: No només han de cercar Tyler, sinó també afrontar els perills de Caprona.

## Repartiment

* Patrick Wayne: Ben McBride
* Doug McClure: Bowen Tyler
* Sarah Douglas: Lady Charlotte 'Charly' Cunningham
* Dana Gillespie: Ajor
* Thorley Walters: Norfolk
* Shane Rimmer: Hogan
* Tony Britton: Capità Lawton
* John Hallam: Chung-Sha
* David Prowse: executor
* Milton Reid: Sabbala
* Kiran Shah: Bolum
* Richard LeParmentier: Tinent Whitby
* Jimmy Ray: Tinent Graham
* Tony McHale: telegrafista

## Referències

* ↑ esadir.cat. Oblidats pel temps. esadir.cat.
* ↑ «The people that time forgot». The New York Times.
# Obligació

«Obligació» té aquests significats:
* Obligació (finances), valors mobiliaris que representen la part alíquota d'un emprèstit i que donen dret a rebre interessos i a recuperar el capital al venciment de l'obligació a partir d'uns anys.
* Obligació o deure moral o legal respecte a fer o no fer una cosa, el terme correcte serien obligacions morals
Viccionari
# Olkhovatka

«Olkhovatka» té aquests significats:
* Olkhovatka (Gubkin), localitat de l'óblast de Bélgorod, a Rússia
* Olkhovatka (Novi Oskol), localitat de l'óblast de Bélgorod, a Rússia
# Olkhovka (Romànovka)

* Per a altres significats, vegeu «Olkhovka».
Olkhovka (en rus: Ольховка) és un poble de l'óblast de Saràtov, a Rússia, segons el cens del 2010 tenia 2 habitants. Pertany al districte municipal de Romànovka.

## Referències

* ↑ «Схема территориального планирования Романовского муниципального района Саратовской области». Официальный сайт Министерства строительства и жилищно-коммунального хозяйства Саратовской области. Arxivat de l'original el 2020-10-31. [Consulta: 28 octubre 2020].
* ↑ «Alekseyevskiy» (en anglès). GeoNames. Arxivat de l'original el 2020-10-30. [Consulta: 28 octubre 2020].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2018-03-24. [Consulta: 28 octubre 2020].